Diari Oficial de la Generalitat Valenciana


Sumari del DOGV 3581, del 13-09-1999 (1999/7824)

ACORD de 30 de juliol de 1999, de la Comissió Territorial d'Urbanisme d'Alacant, relatiu a la modificació puntual del Pla General al barri de Bonny del Campello (Alacant).
---------------------------------------------------------------------------------------------------------------------------------------------------------------------------

### Dades del document

Número de DOGV
:   3581

Data del DOGV
:   13-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7824


Data del document
:   30-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Campello, el
    * pla d'urbanisme

ACORD de 30 de juliol de 1999, de la Comissió Territorial d'Urbanisme d'Alacant, relatiu a la modificació puntual del Pla General al barri de Bonny del Campello (Alacant). [1999/F7824]
  
Vist l'expedient de referència i de conformitat amb els següents:
  
Antecedents de fet
  
Primer
  
L'ajuntament, en la sessió plenària del dia 29 d'abril de 1999, va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 22 d'octubre de 1998, i en un dels diaris de major difusió provincial el 21 de setembre de 1998, sense que s'hi hagen presentat al·legacions.
  
Segon
  
La documentació està integrada per la memòria informativa i justificativa, i els plans d'informació i ordenació.
  
Tercer
  
L'objecte d'aquest expedient és adequar la classificació i la qualificació dels terrenys vinculats al col·legi de la Fundació Antonio Bonny, SL, ubicats al nord de l'autopista A-7, actualment classificats com a sòl urbà, clau 15 b, a la realitat d'ús en aquests implantat i permetre la construcció d'un gimnàs i una biblioteca vinculats al col·legi existent.
  
La modificació es concreta en:
  
La requalificació de 12.656 metres quadrats de sòl urbà, clau 15 b (zona d'ordenació anterior), a sòl urbà, clau E4 (dotacional docent privat).
  
La reclassificació de 29.290 metres quadrats de sòl no urbanitzable, clau 42 (protegit d'interés agrícola), ja ocupats per instal·lacions annexes al col·legi (pistes esportives, vestidors, patis de recreació, jardins i aparcaments) a sòl urbà clau E4 (dotacional docent privat).
  
La resta de la parcel·la, amb un total de 12.736 metres quadrats corresponents als habitatges, els horts o els jardins d'aquests, fora de l'àmbit del col·legi, mantenen la qualificació de sòl urbà, clau 15 b, zona d'ordenació anterior.
  
Es justifica el compliment d'allò que s'ha disposat en els articles 55.5 i 55.3 Llei Reguladora de l'Activitat Urbanística, que el sòl urbà actualment existent i el sòl no urbanitzable que es reclassifica, es qualifiquen de dotacional docent privat i la Fundació és sense ànim de lucre, i s'aporta l'ordre de classificació de l'entitat com «de beneficència particular mixta» pel Govern Civil d'Alacant, de data 10 de març de 1971, per la qual cosa es considera que no existeix aprofitament lucratiu; també s'augmenten les dotacions escolars encara que privades.
  
Quart
  
Consten en l'expedient la declaració d'impacte ambiental favorable de la Conselleria de Medi Ambient, de data 22 de març de 1999.
  
Consideracions tecnicojurídiques
  
Primera
  
 La tramitació efectuada fins a la data per l'ajuntament es considera, en línies generals, correcta, de conformitat amb allò que s'ha disposat en els articles 38 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU).
  
Segona
  
La documentació aportada es considera completa, de conformitat amb el que estableixen els articles 27 i concordants de la LRAU.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans de municipis menors de 50.000 habitants, de conformitat amb allò que estableixen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Primer
  
Aprovar definitivament la modificació puntual del Pla General al barri de Bonny.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana, a l'efecte de la immediata entrada en vigor d'aquest, de conformitat amb allò que s'ha disposat en els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, al mancar el document de normes urbanístiques.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 17 d'agost de 1999.- El secretari general (per substitució, article 23.3 del Decret 85/1999, de 54.554329): Gaspar Peral Ribelles.